kardosdrur/scandi-wiki huggingface dataset:
George Lakoff

George Lakoff (født 24. maj 1941) er professor i lingvistik på University of California, Berkeley, hvor han har undervist siden 1972.

Lakoff er især blevet et kendt navn i USA og til dels resten af Verden i kraft af sine bøger om politisk framing. Her tager han udgangspunkt i sit tidligere arbejde om "den kropsbundne bevidsthed" (på engelsk: Embodied mind). Det er især bogen "Don't Think of an Elephant" (dansk titel og oversættelse findes ikke), der har gjort Lakoff til en kendt stemme i den amerikanske debat og en kendt kommunikationsteoretiker blandt kommunikationsfolk over hele Verden. Bogen har således også fået en vis udbredelse i Danmark – dog primært indenfor kommunikationsbranchen, herunder især den gren, der handler om politisk kommunikation.

Lakoff stiftede den nu hedengangne, venstreorienterede tænketank Rockridge Institute. Tænketanken lå i forlængelse af hans kommunikationsanbefalinger om en langsigtet påvirkning af de rammer (på engelsk: Frames), der præger og former den offentlige debat. 

Lakoff har et eksplicit tilhørsforhold til Demokraternes venstrefløj, og de fleste af hans bøger, især bestsellerne, er skrevet netop til Demokraterne med det formål at matche Republikanernes – ifølge Lakoff – dygtige og koordinerede brug af rammer (på engelsk: Frames) i den offentlige debat.

Lingvister fra USA
Ole Judichær

Ole Judichær (født 20. marts 1661 på Gotland, død 29. september 1729 i Næstved) var en dansk skibskonstruktør og admiral.

Biografi 
Han rejste til København, blev 1683 student, studerede teologi, men kom senere i forbindelse med Ole Rømer, der underviste ham i matematik og fik ham ansat hos Holmens Admiral Henrik Spann som huslærer. 1690 ansattes han som viceekvipagemester på Bremerholm. Kort tid derefter overtog han ledelsen af skibsbyggeriet. Da det første på Nyholm byggede linjeskib Dannebroge 1692 løb af stablen, fik han som anerkendelse af sin virksomhed udnævnelse til virkelig ekvipagemester og fabrikmester. Som sådan vedblev han at virke indtil 1725 og konstruerede i dette tidsrum 23 linjeskibe og 9 fregatter. Judichær har æren for indførelsen af et videnskabeligt grundlag ved skibskonstruktionen i Danmark. 1698 fik han titel af kommandørkaptajn og steg efterhånden til admiral; 1705 fik han sæde i Admiralitetet, 1714 blev han tillige Holmens Admiral. Under den store nordiske krig havde han foruden ledelsen af skibsbyggeriet mangfoldige betroede hverv, endogså som eskadrechef og øverstkommanderende for det sjællandske kystforsvar, uagtet han ikke oprindelig var uddannet som sømand og krigsmand; Ved disse hverv skilte han sig gennemgående hæderlig, men samtidig voksede hans selvtillid og stædighed, der navnlig 1700 gav sig et skæbnesvangert udtryk, idet han nægtede at træffe foranstaltninger til Flinterendens spærring. Efter krigens ophør voksede antallet af hans modstandere, ledede af admiralerne Råben og Frants Trojel, der anklagede ham hos Frederik IV for underslæb og uordentlig embedsførsel. Ved sine hvasse tilsvar fik han stemningen imod sig, uagtet beskyldningerne var i høj grad overdrevne, og han dømtes da 1727 til at have sin stilling forbrudt, efter 2 år forinden at være blevet afskediget. Judichær trak sig derefter tilbage til Næstved. Sagnet om, at han måtte forlade Holmen med skændsel gennem den såkaldte Slaveport, er bevislig urigtigt.

Han er begravet i Holmens Kirke.

Referencer

Litteratur 
 Biografi i Dansk biografisk Lexikon

Admiraler fra Danmark
Personer i Den Store Nordiske Krig fra Danmark-Norge
Danskere i 1600-tallet
Danskere i 1700-tallet
Skibsbyggere fra Danmark
Personer i Dansk Biografisk Leksikon
Alfred Franz Carl Reventlow-Criminil

Alfred Franz Carl greve Reventlow-Criminil (11. september 1825 på Schwarzenbek – 22. oktober 1898 på Ruheleben ved Plön) var en dansk-tysk godsejer og diplomat.

Han var søn af den danske minister Heinrich Anna Reventlow-Criminil og Luise Sophie Jeanette Rantzau, blev kammerherre og legationssekretær, men forlod dansk tjeneste efter nederlaget 1864. Han var Ridder af Dannebrog, af den russiske Sankt Anna Orden og af den preussiske Johannitterorden.

Han var gift 1. gang 27. maj 1854 med komtesse Malwine Louise Anna Reventlow (17. december 1831 – 28. august 1857) og 2 gang 24. september 1860 med komtesse Bertha Louise Camilla Reventlou (2. oktober 1835 – 16. august 1869) og 3. gang 2. december 1873 med komtesse Marie Louise Christiane Reventlou (2. december 1833 – 27. december 1910).

Kilder 
 Danmarks Adels Aarbog, 12. årgang (1895), s. 364. Online

Eksterne henvisninger 

Grever fra Danmark
Riddere af Dannebrog
Diplomater fra Danmark
Godsejere fra Slesvig og Holsten
Danskere i 1800-tallet
Alfred Franz Carl
Kammerherrer fra Danmark
Inese Jaunzeme

Inese Jaunzeme (21. Maj 1932 i Pļaviņas i Letland – 13. februar 2011 i Rīga i Letland) var en lettisk atlet mest kendt for at vinde guldmedaljen i spydkast ved de Olympiske Lege 1956 i Melbourne, Australien.

Yderligere læsning 
 Inese Jaunzemes nekrolog hos Diena.lv

Eksterne links 
 Levnedsbeskrivelse

Kildehenvisninger 

Spydkastere fra Sovjetunionen
Spydkastere fra Letland
Olympiske mestre fra Letland
Olympiske mestre fra Sovjetunionen
Utopisk socialisme

Utopisk socialisme bruges primært til at definere en af de tidligste retninger indenfor moderne socialisme. Begrebet beskriver således en række (især franske) tænkere i den første halvdel af 1800-tallet. Tænkerne udgør ikke en snæver teoretisk enhed, og der er ikke tale om nogen selvoplevet eller -erklæret bevægelse. Almindeligvis omfatter begrebet bl.a. tænkerne Claude Henri de Rouvroy, comte Henri de Saint-Simon, Robert Owen, Charles Fourier og Étienne Cabet.

Historisk er begrebet især blevet brugt polemisk, ofte som karikeret kontrast til andre socialistiske retninger. Begrebet er især kendt fra Karl Marx og Friedrich Engels, der brugte begrebet som kontrast til videnskabelig socialisme. På den måde er begrebet altså især blevet brugt til at beskrive, hvad en anden socialistisk retning, nemlig den marxistiske, ikke er.

Definition 
Da begrebet først og fremmest opstår hos og bruges af modstandere, er det vanskeligt at lave en præcis fremstilling af retningens teoretiske og politiske positioner. Hos Marx og Engels defineres retningen især af idealisme frem for materialisme, som er et af kerneelementerne i Marx' videnskabelige socialisme. En anden definition – der også stammer fra Marx og Engels – er fraværet af klassekamp og arbejderklassen som historiens revolutionære subjekt. Her er der igen tale om en klar kontrast til traditionel marxisme. I stedet er den utopiske socialismes grundtanke – også i kraft af det idealistiske udgangspunkt – at samfundet grundlæggende kan forandres ved, at alle – også den herskende klasse – ser fornuften og retfærdigheden i socialisme. På den måde ser den utopiske socialisme ikke socialismens gennemførelse som en realisering af arbejderklassens objektive interesser (marxistiske termer), men som et rationelt valg af den bedst mulige samfundsorganisering. Det indebærer selvsagt en antagelse om, at beslutningstagerne ikke handler ud fra egeninteresser, men i stedet ud fra en altruistisk position. I opposition hertil står altså den marxistiske tradition, der ser egeninteresser som helt eller delvist afgørende – omend der hos de forskellige teoretiske retninger indenfor marxismen er store variationer i betydningen.

Referencer 

Socialisme
Idealisme
Oromo (sprog)

Oromo er et sprog, der  tales af Oromofolket, der fortrinsvis lever i den sydlige del af Etiopien. Det skønnes at ca. 25 millioner etiopiere har oromo som modersmål, mens kun meget få lærer at tale det som andetsprog. Oromo er et kushitisk sprog, der har meget tilfælles med somalisk. I modsætning til Etiopiens semitiske nationalsprog amharisk skrives oromo i dag med det latinske alfabet.

Afroasiatiske sprog
Sprog i Etiopien
Emil Rye

Carl Edvard Emil Rye (25. marts 1820 – 15. april 1890) var en dansk fotograf og en meget benyttet portrætfotograf i anden halvdel af 1800-tallet.

Ryes var søn af forpagter Ole Rye og Marie Frederiche Bendz, hans bedstefar var borgmester Martin Bendz og blandt hans onkler var blandt andet Wilhelm Bendz. Han karriere begyndte i Odense, hvor han overtog Dinesen & Salchovs fotografiske forretning. 1861-62 var han i Aarhus, og han må også have været i Viborg, hvor han i 1863 tog billeder af Viborg Domkirke. 1865 blev han medlem af Dansk Photographisk Forening og samme år vandt han sølvmedalje ved industriudstillingen for Fyens Stift i Odense.

Senere flyttede han sin forretning til København, hvor han var aktiv i årene 1872-1887 under navnet E. Rye & Co. Kompagnonen var Emil Hohlenberg, men 14. september 1876 blev Rye enehaver igen, og Hohlenberg startede for sig selv den 26. september samme år.

Han modtog Den Kongelige Belønningsmedalje i guld.

Kilder 
 Ole Hesagers database 

Personer fra Odense
Fotografer fra Danmark
Danskere i 1800-tallet
Modtagere af Den Kongelige Belønningsmedalje
Videnskabelig socialisme

Videnskabelig socialisme er et begreb, der beskriver de sociale, politiske og økonomiske teorier, der blev skabt af Karl Marx og Friedrich Engels i midten til slutningen af 1800-tallet.  

Begrebet blev opfundet i 1840 af Joseph-Pierre Proudhorn i hans bog 'Qu'est-ce que la propriété?' (dansk: Hvad er ejendom?), og brugt i 1880 af Engels  til at beskrive Marx' sociale, politiske og økonomiske teori. Der findes intet belæg for, at Marx skulle have brugt begrebet til at beskrive sine egne teorier. Engels brugte især begrebet til at adskille det, der senere blev den marxistiske tradition fra den utopiske socialisme – et begreb, der af både Engels og Marx bruges polemisk og negativt til at definere egne teoretiske og politiske positioner.

Definition 
Den videnskabelige socialisme baserer sig på dialektisk materialisme, og ser således sit politiske mål (det klasseløse samfund) i sammenhæng med den forventede samfundsudvikling, udledt af analyser af historiske trends baseret på dialektisk materialisme.

I modsætning hertil er den utopiske socialisme baseret på idealisme, hvilket strategisk indebærer en tro på det gode arguments kraft. I det perspektiv burde det gode argument i sig selv være nok til at overbevise den herskende klasse om at opgive deres privilegier til fordel for socialismen, der i sin essens ses som fornuftigere og mere retfærdig. Den videnskabelige socialisme lægger i stedet vægt på egeninteresser, hvilket gør det gode argument ubrugeligt til at overbevise den herskende klasse. Ifølge Marx og Engels kan kun arbejderklassen afskaffe kapitalismen, fordi netop den har en objektiv interesse i socialisme frem for kapitalisme. Derfor har arbejderklassen en central rolle som "historiens revolutionære subjekt", der i kraft af sin størrelse og interesse har det "revolutionære potentiale" til at forandre samfundet.

Særligt centralt i den videnskabelige socialisme som modsætning til utopisk socialisme, står fremhævelsen af arbejderklassen som den forandrende kraft i kapitalismen – heri ligger også nødvendigheden af arbejderklassens subjektive erkendelse af det objektive potentiale. Denne opfattelse har haft stor betydning for arbejderbevægelsen over hele verden – eksempelvis de europæiske socialdemokratier, der også i dag har markante præg, der stammer herfra.

Historisk 
Historisk er begrebet især blevet brugt til at skelne mellem socialisme før Marx og efter Marx. Det har også spillet en vis propagandistisk rolle i Østeuropa- og Asien-kommunismen.

Referencer 

Socialisme
Fokusgruppeinterview

En fokusgruppe er en form for semistruktureret gruppeinterview, der har som formål at give interviewerne information om dannelsen og forhandlingen af holdninger til et eller flere bestemte emner. Metodens styrke er, at samtalerne og interaktionen mellem de interviewede (kaldet informanterne) kan give anderledes information end et traditionelt 1-til-1-interview. Metoden finder anvendelse inden for forskellige discipliner herunder sundheds-, social- og samfundsvidenskab, men også i konsulent- og markedsføringsbranchen.

Da man ved at sammensætte en gruppe i en styret samtale vil skabe et særligt socialt rum, der ikke nødvendigvis ville udspille sig naturligt i samfundet, er det vigtigt, at man kritisk reflekterer over, om fokusgruppemetoden er egnet til at undersøge den sociale problemstilling, man har sat sig for. Det viser sig, at en samtale mellem mennesker, der er sammensat, fordi de er enige med hinanden, vil udspille sig væsentligt anderledes end en samtale mellem mennesker, der er sammensat, fordi de netop er uenige med hinanden. Valget af fokusgruppemetoden skal således bygge på et konkret ønske om at studere den særlige form for socialitet, man forventer vil udspille sig med en given sammensætning af mennesker. Derfor egner fokusgruppeinterviewet sig ikke til at studere folks holdninger og livsverden, da måden man giver udtryk for disse - og om man overhovedet gør - afhænger af den sociale situation.

Fokusgruppen er en af mange kvalitative metoder til at studere mennesker og socialitet. Selvom et 1-til-1-interview også rummer en grad af social adfærd mellem interviewer og informant, er denne interviewmetode i høj grad under interviewerens kontrol. Sådan forholder det sig ikke med gruppeinterviews herunder fokusgruppeinterviewet, hvor der samles flere informanter, der skal interagere med hinanden, hvilket både til en hvis grad er uforudsigeligt og komplekst. Fokusgruppen adskiller sig desuden fra forskellige observationsmetoder, da man her ikke konstruerer det sociale rum. I fokusgruppen er folk samlet i et afgrænset fysisk rum under særligt kontrollerede forhold. Observationsmetoder finder sted ude, hvor den sociale handling normalt finder sted, dvs. i aktørernes autentiske kontekst.

Referencer 

Kvalitativ metode i samfundsvidenskab
Skiveren (Råbjerg Sogn)

Skiveren er et sommerhus- og ferieområde i Frederikshavn Kommune. Skiveren ligger ud til Tannis Bugt (Skagerrak).

Tidligere statsminister Jens Otto Krag døde 22. juni 1978 i sit sommerhus i Skiveren.

Lokaliteter i Frederikshavn Kommune
Vorup

Vorup (V[å]rup) er en bydel i Randers, der er placeret sydvest for Gudenåen og vest for bydelen Kristrup.

Vorup udgør sammen med Kristrup, Paderup, Romalt og Haslund den sydlige del af Randers.

Bydelen er bl.a. kendt for sin rivalisering med den nærliggende bydel Kristrup, hvilket dog ligger en del år tilbage og forhåbentligvis ikke længere eksisterer i dag iblandt oplyste Vorup-borgere.

Bydelens fodboldhold, Vorup fB, spillede i en kort periode i anden halvdel af 1990'erne i 2. division, hvor holdet bl.a. havde flere velbesøgte lokalopgør mod Randers Freja.

Bydele i Randers
Vækst

Vækst er en stigning i en mængde over tid.

Begrebet bruges både indenfor samfundsvidenskab, naturvidenskab og matematik.

Litteratur 

 Bek-Thomsen, Jakob (2014). Vækst. In H-J. Schanz (Ed.), 50 ideer der ændrede verden (pp. 359-366). Aarhus Universitetsforlag. 50 højdepunkter

Se også 

 Økonomisk vækst

Videnskabsteori
Blidstrup Kirke

Blidstrup Kirke ligger i landsbyen Blidstrup, ca. 13 km SV for Nykøbing M (Region Nordjylland). Indtil Kommunalreformen i 2007 lå den i Viborg Amt, og indtil Kommunalreformen i 1970 i Morsø Sønder Herred (Thisted Amt).

Kirken bærer præg af tilknytning til Blistrup hovedgård, som ligger tæt ved kirken. Apsis, kor og skib er opført i romansk tid af granitkvadre. Tårnet er opført i gotisk tid, våbenhuset i sengotisk tid. Tårnets underdel rummer rester af et tidligere tårnanlæg. Apsis og kor har sokkel med karnisprofil over skråkant. Skibet har profilsokkel. Dette kunne tyde på et ophold i byggeriet efter opførelsen af apsis og kor.

Syddøren har karmsten, der prydes med rundstav og rankebort ledsaget af tovstav, som foroven danner bue over en tympanon med løver i fladt relief. Den tilmurede norddør har haft en tilsvarende udsmykning, men den flade overligger er fra 1904, da man rekonstruerede dørindfatningen. Over norddøren ses et nyere dobbeltvindue, de øvrige vinduer mod nord og øst er oprindelige. Sydsidens vinduer er af nyere dato, overliggerne er dog oprindelige, formodentlig stammer de fra det tidligere tårn.

Apsisbuen med tynde kragbånd er oprindelig, korbuen er ændret, da koret fik indbygget hvælv i nyere tid. Det lille tårnrum er indrettet til gravkapel med en herskabsstol øverst. I den runde tårnbue ses kragsten, som muligvis stammer fra den oprindelige korbue. Det romanske alterbord har hjørnehoveder på soklen. Altertavlen er i renæssance med maleri efter Carl Blochs
Jesus i Gethsemane Have. Prædikestolen af Næssund-typen er fra o.1590.
Den romanske granitfont har på kummen akantusranke og lodrette stave udformet som menneskekroppe.

Eksterne kilder og henvisninger 

 Blidstrup Kirke  på nordenskirker.dk
 Blidstrup Kirke på KortTilKirken.dk
 Blidstrup Kirke i bogværket Danmarks Kirker (udg. af Nationalmuseet)

Kirker i Morsø Kommune
Kirker i Aalborg Stift
Kirker i Thisted Amt
Pål Lydersen

Pål Lydersen (født 10. september 1965 i Kristiansand, Norge) er en tidligere norsk fodboldspiller, der spillede som både højre og venstre back. Han var på klubplan tilknyttet IK Start og Molde FK i hjemlandet, samt engelske Arsenal og østrigske Sturm Graz. Han spillede desuden 20 kampe og scorede ét mål for det norske landshold. Han var med til at kvalificere nordmændene til VM i 1994, men blev dog ikke udtaget til slutrundetruppen.

Titler 

FA Cup
 1993 med Arsenal F.C.

League Cup
 1993 med Arsenal F.C.

Pokalvindernes Europa Cup
 1994 med Arsenal F.C.

Referencer 

Fodboldspillere fra Norge
Fodboldspillere fra IK Start
Fodboldspillere fra Arsenal F.C.
Fodboldspillere fra Sturm Graz
Fodboldspillere fra Molde FK
Chole bhature

Chole bhature (hindi: छोले भटूरे) er en ret fra det indiske køkken og er en kombination af chole (stærkt krydrede kikærter) og det stegte brød bhatoora. Det spises særligt i Nord-Indien. Retten er opstået i Punjab. 

Chole bhature sælges af gadesælgere. Retten er populær som frokost i større indiske byer. Den spises nogle gange sammen med lassi. 

Retten kaldes også Chola poori fordi bhatoora kan ligne poori.

Mad fra Indien
Royal Philharmonic Society

Royal Philharmonic Society er et britisk musikselskab grundlagt i London 1813 med det formål at arbejde for instrumentalmusik. Mange fremragende komponister og kunstnere har medvirket ved deres koncerter. Det er nu en medlemskabsbaseret organisation og har ikke længere et eget orkester. Selskabet har et bredt programtilbud, som indeholder værker fra en række forskellige klassiske komponister og skal frem for alt hjælpe yngre kunstnere fremad.

Selskabet bestilte en symfoni fra Beethoven, den der skulle blive hans 9. og sidste. Litteraten og musikkritikeren George Bernard Shaw ønskede at få Grieg som dirigent for Royal Philharmonic Society.

Referencer

Eksterne henvisninger 
 The Royal Philharmonic Society 
 Royal Philharmonic Society Music Awards  
 British Library: Royal Philharmonic Society Archive 
 British Library: Beethoven og Royal Philharmonic Society 

Virksomheder i London
Etableret i 1813
Klassisk musik
Kultur i London
Lassi

Lassi er en traditionel indisk-pakistansk yoghurtdrik. Den oprindelig drik blev lavet ved at blande yoghurt, vand, salt og krydderi som for eksempel ingefær, kanel, muskat, chili, Spidskommen eller koriander til en skummende drik.

Varianter 
I nyere tid bliver der også lavet sød lassi som er tilsat sukker, rosenvand og/eller mango, jordbær andre slags frugtjuice. Safran-lassi er en specialitet fra Sindh og Jodhpur i Rajasthan i Indien. Makhaniya-lassi er en lassi tilsat smør. (Makhan betyder smør på Hindi og Urdu).

Drikke fra Indien
Niels Harbou

Niels Harbou er navnet på flere personer:

 Niels Harbou (1662-1722) – dansk oberst
 Niels Harbou (1694-1765) (1694-1765) – dansk generalmajor
 Niels Harbou (1730-1806) (1730-1806) – dansk-norsk generalmajor
 Niels Harbou (dommer) (1896-1971) – dansk dommer
Dal biji

Dal biji er en let ret fra det indiske køkken. Den er tilberedt af linsemel og  cantaloupemelon.

Mad fra Indien
George Connelly

George Connelly (født 1. marts 1949 i Fife, Skotland) er en tidligere skotsk fodboldspiller, der spillede som midtbanespiller. Han var på klubplan primært tilknyttet Celtic F.C., med et kortere ophold i Falkirk. Han spillede desuden to kampe for det skotske landshold. Med Celtic var han med til at vinde hele seks skotske mesterskaber.

Titler 

Skotsk Premier League
 1969, 1970, 1971, 1972, 1973 og 1974 med Celtic F.C.

Skotsk FA Cup
 1969, 1971, 1972, 1974 og 1975 med Celtic F.C.

Skotsk Liga Cup
 1969, 1970 og 1975 med Celtic F.C.

Referencer 

Fodboldspillere fra Skotland
Fodboldspillere fra Celtic F.C.
Fodboldspillere fra Falkirk F.C.
Dhal

Dhal har flere betydninger.

 Dhal (ret) – En central ret i det indiske køkken
 Ḏāl – Bogstav i det arabiske alfabet.

Personer med navnet 
 Gözde Dal, Tyrkisk volleyballspiller
 Nedim Dal, Tyrkisk basketballspiller
 Oleg Dal, Sovjetisk skuespiller
 Vladimir Dal russisk leksikograffer.
Colin Stein

Colin Stein (født 10. maj 1947 i Linlithgow, Skotland) er en tidligere skotsk fodboldspiller, der spillede som angriber. Han var på klubplan tilknyttet Hibernian, Rangers og Kilmarnock i hjemlandet, samt engelske Coventry City. Bedst husket er han for sine syv sæsoner hos Rangers, som han blandt andet vandt to skotske mesterskaber og Pokalvindernes Europa Cup i 1972 med.

Stein spillede desuden 21 kampe og scorede ni mål for det skotske landshold. Han scorede den 17. maj 1969 fire mål i en 8-0 sejr over Cypern, og blev her den seneste spiller til at score et hat-trick for Skotland.

Titler 

Skotsk Premier League
 1976 og 1978 med Rangers F.C.

Skotsk FA Cup
 1976 og 1978 med Rangers F.C.

Skotsk Liga Cup
 1971, 1976 og 1978 med Rangers F.C.

Pokalvindernes Europa Cup
 1972 med Rangers F.C.

Referencer 

Fodboldspillere fra Skotland
Fodboldspillere fra Hibernian F.C.
Fodboldspillere fra Rangers F.C.
Fodboldspillere fra Coventry City F.C.
Fodboldspillere fra Kilmarnock F.C.
Frank Haffey

Francis "Frank" Haffey (født 28. november 1938 i Glasgow, Skotland) er en tidligere skotsk fodboldspiller, der spillede som målmand. Han var på klubplan primært tilknyttet Celtic F.C., med et kortere ophold i engelske Swindon Town. Han spillede desuden to kampe for det skotske landshold.

Titler 

Skotsk Liga Cup
 1958 med Celtic F.C.

Referencer 

Fodboldspillere fra Skotland
Fodboldspillere fra Celtic F.C.
Fodboldspillere fra Swindon Town F.C.
Personer fra Glasgow
Firefox AK

Andrea Kellerman, bedre kendt som Firefox AK (født 25. oktober 1979), er en pop-sangerinde og sangskriver fra Sverige.

Eksterne henvisninger 
 

Sangskrivere fra Sverige
Sangere fra Sverige
Svensksprogede forfattere fra Sverige
Laleh

Laleh Pourkarim (kendt som Laleh; født 10. juni 1982 i Bandar-e Anzali, Iran) er en svensk musiker, sanger, sangskriver og skuespiller.

Hendes karriere begyndte i spillefilmen Jalla! Jalla!, der var instrueret af Josef Fares 5. februar 2005 udgav hun sin første single, "Invisible (my song)". Hendes næste single, "Live Tomorrow" – fra samme plade, blev et stor hit både i Norge og Sverige.

Diskografi 
 Postcards (2019)
 Vänta! (2019)
 Kristaller (2016)
 Boom (EP) (2014)
 Sjung (2012)
 Me and Simon (2009)
 Prinsessor (2006)
 Laleh (2005)

Referencer

Eksterne henvisninger 

 
 

Sangere fra Sverige
Sangskrivere fra Sverige
Svensksprogede forfattere fra Sverige
The Guess Who

The Guess Who er et canadisk rockband fra Winnipeg, Manitoba, Canada.

Musikgrupper fra Canada
Musikgrupper fra 1965
Yves Eigenrauch

Yves Eigenrauch (født 24. april 1971 i Minden, Vesttyskland) er en tidligere tysk fodboldspiller, der spillede som forsvarer. Han var på klubplan primært tilknyttet Schalke 04, hvor han spillede 12 sæsoner. Han havde desuden et to-årigt ophold i Arminia Bielefeld. Med Schalke var han med til at vinde to DFB-Pokaltitler og UEFA Cuppen i 1997.

Titler 

DFB-Pokal
 2001 og 2002 med Schalke 04

UEFA Cup
 1997 med Schalke 04

Referencer 

Fodboldspillere fra Tyskland
Fodboldspillere fra Arminia Bielefeld
Fodboldspillere fra FC Schalke 04
Personer fra Nordrhein-Westfalen
Mona (band)

Mona er et rock-band fra Nashville, USA.

Eksterne henvisninger 
 

Musikgrupper fra USA